Misteret e avionit malajzian
Si u përcaktua vendi i rrëzimit të avionit zhdukur prej javësh
Kryeministri i Malajzisë dha lajmin e keq për familjarët e pasagjerëve duke njoftuar të hënën se aeroplani me numër Fluturimi 370 kishte humbur në Oqeanin Indian. Të dhënat satelitore e ndihmuan atë të bëjë atë deklaratë . Një aspekt i misterit që rrethon zhdukjen e aeroplanit Malajzian u sqarua të hënën, kur kryeministri malajzian Najib Razak bëri këtë njoftim . Lajm i kryeministrit erdhi nga Inmarsat, një kompani britanike satelitore. Inmarsat analizoi mesazhet që kishin kaluar në rrjetin e saj nga Boeing 777. Këto ishin të dhënat e fluturimit të dërguara në satelitin e kompanisë. Nëndrejtori i Inmarsat, Chris McLaughlin shpjegon se inxhinierët e tij ndoqën gjurmët e para dhe i krahasuan ato me rrugën e avionëve të tjerë në zonë për të përcaktuar se cilët ishin të aeroplanit malayzian. Inxhinierët, së bashku me zyrtarë amerikanë dhe australiane, llogaritën shpejtësinë e përafërt të avionit dhe sasinë e karburantit dhe përcaktuan pozicionin përfundimtar, në perëndim të Perth , Australi, ku janë parë mbeturinat që dyshohet të jenë nga avioni i rënë në oqean. Tim Brown, specialist imazhesh me një firmë globale të sigurisë. Ai thotë se vendndodhja e avionit mund të ishte përcaktuar shumë më shpejt me shifrimin të dhënave të Shërbimit të Pozicionimit Global (GPS). Ndërsa disa pyesin pse është kaq e vështirë për të gjetur një aeroplan të madh, ekspertit Brown i duket e pabesueshme të gjendet një aeroplan në Oqeanin Indian, sidomos pasi radiot e tij të komunikimit ishin fikur prej 6 orësh dhe aeroplani ishte rrëzuar.